****

**Berg-Hansen certificeret på Airfrance-KLM NDC-platformen**

*København, den 10. juli 2019*

​Berg-Hansen, et af Norges største rejsebureauer, er i dag blevet certificeret af Air France-KLM Group på deres NDC-platform. Berg-Hansen er også den første handelspartner til Air France-KLM til at opnå denne status i Nordeuropa.

Takket være NDC har Berg-Hansen fået muligheden for at opnå bedre indhold fra Airfrance-KLM via en direkte forbindelse til NDC-platformen.

”*Dette er endnu en vigtig milepæl i vores NDC-strategi, hvor målet er at bringe rentable løsninger og relevant indhold til vores kunder,”* siger Petter Brodahl, Berg-Hansen Executive Vice President Partner Relations. *”Det er takket være et godt samarbejde med Airfrance-KLM. Vi elsker at have partnere, der har viljen til at være førende og udvikle produkter i bedste klasse for vores rejsende.”*

”*Vi er stolte af denne fælles milepæl med en af Norges største rejsebureauer”* siger Barry ter Voert, SVP Europe Airfrance-KLM. ”*NDC giver adgang til eksklusive tilbud, som baner vejen for yderligere udvikling af salget af tillægsydelser gennem distribution af bedre indhold og skræddersyede tilbud. Dette er nøglen til at forbedre vores fælles kunders oplevelse.”*

*”Dette er endnu et resultat af Airfrance-KLMs stærke tilstedeværelse i Norge.”* Kommenterer Halvor Gløersen, Airfrance-KLMs salgsdirektør i Norge. *”Vores salgsteam i Norge arbejder hårdt på at udvikle en bæredygtig virksomhed i Norge, og jeg er glad for, at vi kan understøtte Berg-Hansen og andre handelspartnere hen imod en ny bedre distribution.”*

Airfrance-KLM udvikler deres NDC-tilbud og investerer i optioner, som partnere kan få adgang til, booke og sælge det ved at forbinde til Air France KLM NDC API’er (Application Programming Interface) eller ved at bruge det dedikerede Air France KLM Agent Booking Tool, som er en online bookingportal for rejsebureauer.

Find mere information om NDC på [www.AgentConnect.biz](http://www.AgentConnect.biz) og Air France-KLM udviklingsportal: <https://developer.airfranceklm.com/NDC>

*NOTE: NDC står for IATA New Distribution Capability*